KODIFITSEERIMISTINGIMUSED

Tingimused kohalduvad NATO kodifitseerimissüsteemi (C/NNC/1294/I00615) kohaselt kodifitseeritavale kaubale.

Kodifitseerimisbüroo Eestis on Riigi Kaitseinvesteeringute Keskuses, Järve 34a, 11314 Tallinn, tel 717 0454, e-post codif@ecdi.ee.

1. Tingimused
   1. Müüja esitab kodifitseerimisbüroole kauba kodifitseerimiseks vähemalt kirjalikult taasesitatavas vormis punktis 4e880726-79b4-446a-b11f-e858b25769c0 nimetatud andmed ning kodifitseerimisbüroo nõudmisel viivitamata täiendavad andmed.
   2. Kodifitseerimisandmeid ei pea edastama juhul, kui seda on varem selle kauba kohta tehtud. Sel juhul müüja informeerib kodifitseerimisbürood kodifitseerimisandmete varasemast edastamisest ning teatab, mis kodifitseerimisbüroole need andmed on esitatud.
   3. Müüja esitab või kooskõlastab täiendatud informatsiooni edastamise kodifitseerimisbüroole kõikide modifikatsioonide, disaini- või jooniste muudatuste kohta lepingu kehtivuse ajal.
   4. Kodifitseerimisbürool on õigus nõuda müüjalt täiendavaid andmeid, mh joonised, standardid ja spetsifikatsioonid ning nende viitenumbrid, andmed varuosade kohta, tootekataloogid, kasutusjuhendid.
   5. Juhul, kui müüja sõlmib lepingu täitmiseks allhankelepinguid, siis müüja tagab kodifitseerimiseks vajalike andmete esitamise ka allhankelepingu objektide osas.
   6. Kodifitseerimisbüroo teavitab müüjat koodi valmimisest või koodi loomisest keeldumise põhjustest. Eestis toodetud kauba puhul piisavate andmete olemasolul luuakse kood kahe nädala jooksul. Välismaal toodetud kauba puhul teeb NATO laokoodi vastava riigi kodifitseerimisbüroo kahe kuu jooksul.
2. Kaitseväe varustusesemete kodifitseerimiseks esitatavad andmed
   1. **TOOTJAETTEVÕTTE (kauba autoriõiguseid omav ettevõte) ANDMED:**
      1. Nimi
      2. Aadress
      3. Telefoninumber
      4. e-posti aadress
      5. Kodulehe aadress
   2. **KAUBAGA SEOTUD ANDMED:**
      1. Kauba nimetus ja tootjapoolne nimetus, kui on lepinguobjekti nimetusest erinev (eesti- ja inglisekeeles)
      2. 13-kohaline NATO LAOKOOD NSN (juhul, kui on teada)
      3. Tootjapoolsed märgistused (tootja poolt väljaantud märgistused (mudeli nr), tehase tähistused ja koodid; varuosade nimetused, märgistused, tähistused ja koodid; viited tootekataloogile ja kasutusjuhendile)
      4. Täiendav tehniline dokumentatsioon (olemasolu korral viited: joonistele, standarditele, spetsifikatsioonidele)
   3. **ANDMETE ESITAJA/KONTAKTISIKU ANDMED:**
      1. Nimi
      2. Aadress
      3. Telefoninumber
      4. e-posti aadress